
O  veste  minunată 

trimisă  în  câteva  rânduri  izvorîte  din  adâncul  tainic 
al  unei  conştiinţe  frământate  mi-a  venit  acum  câ¬ 
teva  zile. 

Ea  este  în  măsură  a  ne  arăta  o  anumită  por¬ 
nire  a  sufletelor  dornice  de  harul  sfinţilor,  pe  care 
Biserica  îl  împarte  fiilor  ei. 

In  tendinţa  atât  de  pronunţată  spre  reunirea  cre¬ 
ştinătăţii,  dorul  nepotolit  al  oamenilor  de  a  deveni 
fii  ai  Sf.  Biserici  şi  setea  cea  mare  de  harul  ei  sfin- 
ţitor  ies  tot  mai  mult  la  iveală.  Sufletele  cuprinse 
de  acest  mare  dor  sunt  capabile  de  acte,  cari  pot 
sta  alături  de  eroismul  vechilor  mărturisitori  de 
credinţă.  Ele  sunt  stele,  cari  strălucesc  cu  lumina 
stelei  din  Vifleem  şi  arată  lumii  locul  unde  se  pă¬ 
strează  tezaurul  Bisericii  ecumenice:  Sf.  Biserică 
ortodoxă  a  răsăritului. 

Curăţenia  doctrinei,  frumuseţea  cultului  şi  viaţa 
ei  întreagă,  având  strălucita  aureolă  a  apostoli  cităţii 
şi  a  mucenicilor,  luminează  calea  tuturor  celor  plecaţi 
în  căutarea  lui  Isus  Mântuitorul. 

Intr’acolo  o  pornit  şi. prea  iubitul  meu  amic  Paul 
Hoecke,  stud.  în  teologia  protestantă,  din  Germania. 
Tinăr  cu  pregătire  şi  educaţie  aleasă,  cu  inima  îm¬ 
podobită  cu  virtuţi,  din  convorbirile  pe  cari  le-am 
avut  împreună  s’a  trezit  deodată  muncit  de  dorul 

de  a  se  împreuna  cu  Hristos  prin  sf.  Sa  Biserică 
dătotoare  de  har  sfinţitov.  Cu  uşurinţă  a  început  să 
vadă,  că  rătăcesc,  neştiind  scripturile  aceia  cari  n’au 
rămas  în  buciumul  sf.  Biserici  ortodoxe.  După  acele 
convorbiri  dela  încheierea  semestrului  de  vară  de 
acum  doi  ani  şi  după  o  scurtă  corespondenţă  am 
primit  acumdela  el  o  scrisoare,  care  socotesc,  că 
e  bine,  să  nu  rămână  ascunsă  sub  obroc. 

Scrisoarea  are  data  de  21  Noemvrie  1928,  sărbă¬ 
toarea  „Intrării  în  Biserică".  lat- o  în  tălmăcire  ro¬ 
mânească  : 

...Ţi  am  tot  scris  despre  reunirea  creştinătăţii  — 
şi  mă  gândeam  la  Protestanţi  şi  Ortodocşi.  Acum 
însă  am  aflat  adevărata  unire  în  credinţă:  Astăzi 
am  fost  primit,  de  către  I.  P.  S.  Mitropolit  al  Kie¬ 
vului  Antonie,  în  sfânta  Biserică  ortodoxă.  Am  luat 
sf.  Cuminecătură,  dupăce  ieri  mă  spovedisem. 

Iţi  mai  aduci  aminte.  Iubite  Părinte  diacon,  cum 
m  ai  îmbrăcat  odată  în  haina  preoţească  a  sf.  Tale  ? 
Ei  bine,  de  azi  înainte  o  s’o  port  şi  eu!  Nu-ţi  poţi 
închipui,  cât  sunt  de  fericit.  Acum  m  am  împreunat 
cu  Hristos  şi  cu  sfânta  Lui  Biserică. 

Nu  ştiu  cum  am  ajuns  să  fac  pasul  acesta. 

De  bună  seamă  Dumnezeu  m’a  povăţuit.  Cel 
dintâi  îndemn  însă  D  Ta  mi  l-ai  dat.  Te-ai  rugat 
pentru  mine?  Cred  că  dc 

Am  primit  credinţa  ortodoxă  parte  cu  parte. 
La  început  eram  ispitit  de  credinţa  apuseană;  acum 
însă  m’am  desiipit  de  ea  cu  totul.  Şi  mi-am  luat 
răsplata:  Toată  graţia  lui  Dumnezeu. 

O  să  mă  preoţesc.  încă  nu  ştiu  dacă  o  să  deviu 
preot  de  mir,  sau  ieromonah.  Mă  las  în  grija  lui 
Dumnezeu.  Aceiaş  sfat  mi-1  dă  şi  I.  P.  S.  Mitropolit. 

Am  renunţat  pentru  totdeauna  la  strălucitul 
viitor  ce  mi-1  îmbia  situaţia  de  pastor  protestant. 
Voi  fi  sărac,  aşa  cum  suntem  cu  toţii  aici  în  Berlin. 
Părinţii  mau  părăsit.  Eu  însă  muncesc  în  fabrică 
şi  ca  muncitor  auxiliar  îmi  câştig  pânea  cea  de  toate 
zilele  —  cruţând  şi  pentru  viitor. 

Dumnezeu  îmi  va  ajuta  întru  toate.  Poatecă  în 
curând  voi  fi  angajat  ca  diacon  pentru  sf.  slujbă  în 

limba  germană  la  catedrala  noastră  cu  hramul  în¬ 
vierii,  la  a  cărei  sfinţire  din  22  Oct.  a.  c.  am  par¬ 
ticipat  şi  eu,  şi  ca  profesor  de  religie  [căci  amân¬ 
două  sunt  necesare,  ca  să  nu  se  piardă  mulţi  din 
turma  lui  Hristos!) 

Iubite  Părinte  diacon,  îţi  trimit  sărutarea  mea 
de  frate  şi  te  rog  să-ţi  aduci  aminte  de  mine,  când 
spui  ecteniile  sf.  Liturgii.  In  acelaş  timp  rog  pe  I. 
P.  S.  Mitropolit  Nicolae  să-mi  împărtăşască  arhie¬ 
reasca  binecuvântare. 

Primeşte  cele  mai  calde  salutări  dela  al  D-tale 
întru  totul  devotat  Paul  Hoeke 

student  in  teologie 

Iată  şi  răspunsul  meu: 

Prea  iubite  şi  prea  stimate  prietine, 

Cred,  că  e  bine,  ca  o  astfel  de  credinţă  „ară¬ 
tată  să  se  facă  tuturor",  de  aceea  am  îndrăznit  a  pu¬ 
blica  aici  preţioasa  Dtale  scrisoare,  care  mi-ai  trimis-o 
şi  care  cuprinde  o  prea  frumoasă  şi  eroică  mărtu¬ 
risire  de  credinţă. 

Am  întârziat  puţin  cu  răspunsul,  nu  din  negli¬ 
jenţă,  ci  fiindcă  cetindu-ţi  scrisoarea,  am  cetit  în  su¬ 
fletul  Dtale  şi  am  cunoscut  cât  îţi  este  de  mare  bu¬ 
curia,  pentrucă  bunul  Dumnezeu  ţi-a  împlinit  dorinţa 
arzătoare  de  a  fi  primit  în  Sf.  Biserică  ortodoxă. 
Bucuria  Dtale  a  umplut  şi  sufletul  meu  şi  numai 
dupăce  am  admirat  zi  de  zi  aceasta  minunată  lu¬ 
crare  a  Sf.  Duh,  care  s’a  săvârşit  cu  Dta,  îţi  pot 
răspunde  plin  de  emoţie:  Iubite  frate,  bine  ai  venit 
şi  „Darul  Domnului  să  fie  cu  Tine!" 

In  convorbirile  noastre  de  acum  doi  ani  şi  din 
scrisori  —  eu  cu  bucurie  am  constatat,  că  Dta  aveai 
„râvnă  pentru  Dumnezeu"  [Rom.  10,  2]  şi  mărturi¬ 
sesc,  că  de  atunci  nu  a  mai  încetat  rugăciunea  mea 
cătră  Domnul,  ca  să-ţi  descopere  evanghelia  drep¬ 
tăţii  şi  să  te  împreune  cu  Sf.  Sa  sobornicească  şi 
apostolească  Biserică. 

Iubite  frate,  vedem  cum  se  mişcă  toată  lumea 

şi  toate  sufletele  nu  au  linişte,  ci  caută  această  îm¬ 
preunare.  Aşa  voeşte  şi  Domnul  „ca  toţi  una  să  fie“ 
şi  pentru  aceasta  „a  lăsat  Domnul  Savaot  o  sămânţă 
în  lume  “{Rom.  9,  2],  Sf.  Biserică  ortodoxă,  din  care 
El  face  să  răsară  şi  să  crească  Unirea  dorită  de  toţi. 

Toţi  slujitorii  acestei  Sf.  biserici,  Sf.  Apostoli, 
urmaşii  lor  nemijlociţi  şi  toţi  ceilalţi  până  astăzi  au 
simţit  şi  simţesc  izvorând  din  ea  izvorul  apei  celei 
vii,  pentrucă  însuşi  Domnul  este  în  ea  —  şi  cu  ea 
totdeauna...  până  la  sfârşitul  veacurilor. 

Dar  Isus  Hristos  este  în  Sf.  Sa  Biserică  într’un 
chip  şi  mai  minunat,  anume  în  Sf.  şi  înfricoşata  Cu¬ 
minecătură.  In  rând  cu  toţi  Sf.  Părinţi  şi  Martiri  dela 
început  şi  până  astăzi  noi  credem  din  tot  sufletul 
şi  mărturisim  în  faţa  lumii  întregi,  că  în  Sf.  Cumine¬ 
cătură  avem,  adorăm  şi  primim  pe  Isus  Hristos  cel 
răstignit  pe  Golgota  în  zilele  lui  Pilat  din  Pont...  şi 
înviat  a  treia  zi! 

Priceperea  noastră,  raţiunea  noastră  rămâne 

—  mai  ales  aici  —  neputincioasă  şi  aiurită.  Dar  în¬ 
treagă  fiinţa  noastră  —  acest  nepătruns  adânc  pentru 
care  raţiunea  este  abia  o  floare  pe  suprafaţa  lui 

—  toată  fiinţa  noastră  se  cutremură...  căci,  cu  ade¬ 
vărat:  Domnul  este! 

Te  rog  iubite  frate  adânceşte  acest  adevăr,  me¬ 
ditează  asupra  Lui  în  genunchi,  aşa  cum  se  cuvine, 
lasă-ţi  inima  şi  tot  sufletul  să  fie  rob  al  Lui,  ca  să-I 
poţi  sluji  cu  toate  puterile  dragostei  şi  devotamen¬ 
tului  pe  cari  le  ai. 

Nu  numai  aceasta,  ci  tot  ce  are  Sf.  Noastră  Bi¬ 
serică  în  ortodoxia  ei  este  o  nepreţuită  salbă  de  dia¬ 
mante  pline  de  strălucire  dumnezeeascâ,  pe  care 
ni- au  păstrat-o  cu  jertfa  sângelui  lor  mulţimile  Sf. 
Martiri.  Crezul  şi  cele  şapte  Sf.  Taine  ale  venera¬ 
bilei  Biserici  ortodoxe  simt  cele  mai  strălucitoare 
diamante  din  acea  salbă  şi  nici  unul  nu  poate  fi  rupt 
din  ea  fără  primejdia  de  a  o  deşira  şi  a-i  pierde 
toate  mărgăritarele.  Dar  eu  cred  că  şi  Dta  îţi  aduci 
aminte  cum  vorbeam  amândoi  despre  acestea  pre- 

umblându-ne  uneori  până  noaptea  târziu  pe  frumosul 
Friedhofsweg  din  Bethel-Bielefeld. 

Din  scrisoarea  Dtale  cu  bucurie  constat,  că  pe 
toate  acestea  le  crezi  şi  le  mărturiseşti  şi  Dta,  şi  să 
fii  sigur,  că  adevărat  este  ceeace  mărturiseşti,  căci 
„nu  trup  şi  sânge  ţi-a  descoperit  aceasta  ci  Tatăl... 
carele  este  în  cer“  [Mat.  16,  17],  dupăcum  şi  însuţi 
spui,  că  Dumnezeu  te-a  condus. 

I.  P.  S.  Sa  părintele  nostru  Mitropolit  Nicolae 
îţi  împărtăşeşte  arhiereasca  Sa  binecuvântare  —  pe 
care  prin  mine  o  ceri,  —  mulţumind  lui  Isus  Hristos 
Domnul  nostru,  că  te-a  socotit  vrednic  de  încredere 
şi  te-a  pus  în  slujba  Lui  [Tim.  I,  12]  şi  cu  părin¬ 
tească  dragoste  te  sfătueşte  şi  te  îndeamnă  cu  cu¬ 
vintele  Sf.  Apostol  Pavel  cătră  Timotei  [1,  18]  „să 
păstrezi  credinţa  şi  cugetul  curat"  ca  să  te  lupţi 
lupta  cea  bună  şi  credinţa  ta  arătată  să  se  facă  tu¬ 
turor. 

Dela  mine  te  rog  să  primeşti  îmbrăţişare  fră¬ 
ţească  şi  expresiunea  dorinţii  mele  vii  de  a  ne  re¬ 
vedea. 

...  „Să  iubim  unii  pe  alţii  ca  întrun  gând  să  măr¬ 
turisim"  şi  Dumnezeul  nădejdii  ne  va  umplea  de 
toată  bucuria  şi  pacea. 

Sibiu,  10  Dec.  1928. 

Cu  dragoste  frăţească. 

Diaconul  loan  Dina. 


Predicatorul  Frank  Thomas. 

VIII. 

Adaos. 

In  Nr.  pe  August — Septemvrie  al  acestei  reviste, 
ne-am  silit  să  zugrăvim,  în  trăsături  generale,  chipul 
de  predicator  al  răposatului  propoveduitor  din  Ge¬ 
neva  Frank  Thomas.  Ce  am  scris  despre  el,  a  fost 
pe  temeiul  materialului  publicat  de  dânsul  până  *la 
marele  răsboi  al  popoarelor.  El  însă  nu  a  încetat 
de  a  lucra  o  clipă  şi  după  aceia.  Cu  puţine  opriri 

pricinuite  de  boaie  prin  care  a  trecut,  el  na  încetat 
de  a  scrie  şi  de  a  vorbi  şi  în  toată  vremea  de  după 
răsboi.  Cuvântările  sale  şi  le-a  desfăşurat  tot  în  în¬ 
căperea  din  Geneva  numită  Victoria  Hali 

Şi  acum,  având  la  îndemână  şi  material  tipărit 
de  el  după  răsboi,  să  desfacem  mai  întâi  câteva  în¬ 
dreptări,  fată  de  unele  arătări  ale  noastre  din  nu¬ 
merele  trecute  ale  revistei. 

1.  Volumul  la  Royaute  du  Chvist,  cel  pe  care 
D.  Cornilescu  l-a  tradus  cu  numele  de  „împărăţia 
lui  Hristos"  şi  despre  care  scriam,  în  însemnarea 
gin  josul  paginii,  că  mai  bine  ar  fi  fost  tradus  cu 
„Hristos  ca  Rege  Va  fost  înfăţişat  de  mine  ca  fiind 
un  mănunchiu  de  conferenţe  ale  lui  FrankThomas. 
Având  cartea  şi,  după  înfăţişarea  cuprinsului,  cu¬ 
vântările  lui  părând  mai  mult  conferenţe,  le-am  pe¬ 
cetluit  ca  atare.  Adevărul  însă  este  că  el  ie-a  privit 
ca  predici.  Le-a  rostit  în  aceiaşi  sală  în  care-şi  ro¬ 
stea  obişnuitele  Iui  predici ;  le-a  rostit  în  acelaşi  şir 
al  vorbirilor  sale  înaintea  ascultătorilor  săi  din  Ge¬ 
neva  şi  dacă,  după  materie,  îţi  lasă  mai  degrabă 
întipărire  de  conferenţe,  întru  cât  le  vezi  întocmite 
mai  mult  pe  temei  de  dovedire  raţională,  fără  pre¬ 
sărare  de  ziceri  ale  Scripturii,  ca  la  predică,  şi  le 
încheie  cu  nişte  poezioare,  ca  pentru  a  înduioşa 
inima  şi  a  câştiga  voinţa,  ceea  ce  e  felul  predicii.  In 
adevăr,  Frank  Thomas  a  vorbit  foarte  adeseori  pe 
graniţa  dintre  predică  şi  conferenţă,  încât  multe  pre¬ 
dici  ale  sale  eşti  ispitit  să  le  numeşti  conferenţe, 
deşi,  pe  de  altă  parte,  tot  este  o  deosebire  la  el  între 
predică  şi  conferenţă.  Conferenţele  sunt  mai  lungi, 
uneori  chiar  mult  mai  lungi  şi  privesc  chestiuni  mai 
strâns  legate  de  controversele  ştiinţifice  în  legătura 
lor  cu  religiunea.  Predicile  sunt  pe  jumătate  mai 
scurte  şi  privesc  chestiuni  ale  zilei,  judecate  după 
principiile  netrecătoare  ale  creştinătăţii. 

Aceasta  cu  privire  la  trecerea  şirului  de  cuvân¬ 
tări  „la  Royaute  du  Christ“  ca  conferenţe,  pe  când 
ele  au  fost  predici. 

2.  In  al  doilea  rând,  am  socotit  predicile  sale 
ca  8  volume.  Cu  ce  s’a  tipărit  după  răsboi  însă,  li¬ 
stele  cu  cărţile  sale  ne  dau  9  volume,  şi  încă  trebue 
să  fie  şi  mai  multe,  pentrucă  avem  şi  fascicule  răz¬ 
leţe,  care  fără  îndoială,  trebue  sa  fi  fost  trecute  şi 
ele  în  volume  nouă  mai  târziu. 

IX. 

Felul  predicilor  lui  Frank  Thomas. 

Cu  privire  la  felul  predicilor  lui  Frank,  întru 
adăogare  faţă  de  cele  scrise  în  numerele  trecute, 
trebue  să  spunem  că  au  deosebire  de  predicile 
noastre. 

1.  Mai  întâi,  în  ce  priveşte  anul  bisericesc. 
Cum  este  acum  obicei  statornic  în  predica  ameri¬ 
cană,  predicatorii  nu  se  mai  simt  ţinuţi  ca,  la  anumite 
răstimpuri  ale  anului  bisericesc,  să  predice  despre 
anumite  materii.  Aşa,  de  pildă,  ia  Dumineca  Orto¬ 
doxiei,  noi  ne  socotim  îndreptăţiţi  să  predicăm  despre 
închinarea  la  icoane;  la  Cincizecime,  despre  Pogo¬ 
rârea  sfântului  Duh;  la  Ziua  Crucii,  despre  Crucea 
pe  care  a  fost  răstignit  Domnul  Hristos,  gătirea  ei 
şi  tot  ce  face  istoricul  sărbătoririi;  la  Dumineca  Va¬ 
meşului  şi  a  Fariseului  despre  umilinţă  şi  mândrie, 
în  legătură  cu  parabola  Domnului  în  această  che¬ 
stiune,  şi  aşa  mai  încolo.  Ca  noi  lucrează  şi  romano- 
catolicii  şi  apoi  mulţi  din  predicatorii  protestanţi 
vechi  şi  noi.  Anul  bisericesc  este  o  urzeală  pe  care  o 
ţesern  cu  toţii.  Americanii  nu  mai  fac  aşa.  La  dânşii 
sărbătorile  nu  se  mai  simt,  dar,  în  schimb,  Duminica 
este  în  toată  puterea  ei. 

Tot  aşa  e  şi  la  Frank  Thomas.  El  nu  se  mai 
mişcă  pe  reţeaua  anului  bisericesc.  Deci  nu  va  pre¬ 
dica  după  bucata  evangheliei  pe  care  o  are  la  în¬ 
demână  pentru  ziua  cutare,  lucru  în  care  de  altfel 
mulţi  protestanţi  se  mişcă  mai  slobod  ca  noi.  Ei  vin 
cu  texte  care  nu  sunt  numai  decât  ale  zilei,  ci  alese 
slobod.  De  altfel  nimenea  nu  e  îngrădit  nici  la  noi 


să  se  {ie  numai  decât  de  textul  zilei,  ci  poate  lua 
orice  text  va  voi,  dar  este  obiceiul  să  iei  ceva  în 
legătură  cu  sărbătoarea  şi  e  foarte  firesc  să  fie 
aşa,  deşi  nu  e  o  greşală  de  a  face  şi  altfel. 

Felul  acesta  slobod  de  a  lucra  al  protestanţilor, 
este  şi  mai  slobod  la  Frank  Thomas.  La  dânsul  nu 
mai  găseşti  „predica  la  Dumineca  cutare",  „predica 
a  20-a  după  Rusalii",  lucru  care  se  găseşte  obişnuit 
la  protestanţi,  ci  găseşti  titlurile  predicilor  şi  numai 
cu  arătarea  că  au  fost  ţinute  la  cutare  dată  în  Vic¬ 
toria  Hali  din  Geneva. 

Deci  aceasta  e  o  trăsătură  nouă  cu  care  ne  în¬ 
tâlnim  la  el. 

2.  Nefiind  ţinut  de  ideile  pe  care  ţi  le  pun  înainte 
popasurile  anului  bisericesc,  şi  materiile  pe  care  le 
va  trata  vor  fi  alese  fără  vreo  legătură  prilejită  de 
slujba  Bisericii,  ci  vor  fi  materii  ale  slobodei  sale 
socotinţe.  Prin  urmare  trebuie  să  spunem  că  vom 
avea  tot  brazde  nouă  în  materia  lui.  Nimic  din  ce 
găsim  aiurea.  Sunt  tot  teme  pe  care  simţul  său 
religios  i  le  pune  înainte.  Dar  le  aşterne  tot  după 
obiceiul  vechiu,  adică  cu  texte  puse  înainte.  Ba  încă 
şi  cu  mai  multe  texte. 

La  noi  este  obiceiul  ca,  înaintea  predicii  să 
punem,  un  text.  Nimenea  nu  pune  două  sau  trei. 
La  Frank  Thomas  găseşti  şi  câte  două  şi  câte  trei 
şi  chiar  patru,  în  care  şi-a  găsit  el  ideile  pe  care 
vrea  să  le  desfăşoare.  Aşa  este  predica  despre 
„Adevărata  închinare"  pe  care  a  ţinut-o  el  la  Victoria 
Hali,  la  23  Iunie  1912.  Are  trei  texte.  Alta,  ţinută 
la  3  Ianuarie  1915,  are  patru  texte. 

Să  vedem  acum  titluri  de  ale  sale.  Luăm  unul 
din  volumele  din  urmă  ale  colecţiunii  La  Bonne 
Noiwelle,  în  care  găsim  24  de  predici.1  Aci  găsim 
titluri  de  predici  ca  următoarele: 

1.  Adevărata  închinare.  2.  Bucuria  de  a  trăi. 
3.  Dumnezeu  te  iubeşte.  4.  Stăpânirea  preaînaltă  a 

’  Hans  Haupt,  «£>/V  Eigenart  eter  amerikanischen  Predigt »,  Gies.se» 
1907,  pag,  2—11. 

lui  Dumnezeu.  5.  Datorie  de  dragoste.  6.  Tăcerea 
dragostei.  7.  Nu  mai  este  frică  [partea  I].  8.  Nu  mai 
este  frică  (partea  II].  9.  Dumnezeu  Sfântul.  10.  Un 
tron ...  Un  curcubeu.  11.  Marea  lumină  a  izgonitului. 

12.  Cartea  care  trăieşte  şi  care  te  face  să  trăieşti! 

13.  Strigăt  de  nenorocire  şi  de  nădejde.  14.  De  unde 
a  izvorât  răsboiul?  15.  Pricina  adâncă  a  răsboiului. 
16.  Vrăjmaşul  ascuns.  17.  In  locaşul  de  închinare  la 
vremea  furtunii.  18.  Cele  ce  nu  se  pot  cântări  (Les 
Jmpodevabies).  19.  Preziceri  şi  prorocii.  20.  Supraom 
ori  viteaz?  21.  Intre  patru  ochi  cu  cel  înviat.  22.  Amă¬ 
răciune.  23.  Cuvânt  dat.  24.  Spre  cer. 

Oricine  vede  că  este  o  foarte  mare  deosebire 
de  temele  noastre  obişnuite.  Pot  fi  în  acestea  lu¬ 
cruri  foarte  frumoase,  dar  oricum,  încă  nu-ţi  poţi  da 
seama  despre  ce  va  fi  vorba  în  teme  aşa  de  de¬ 
părtate  de  obiceiurile  noastre. 

Dar  aceasta  arată  ce  am  spus  la  început:  avem 
a  face  cu  brazdă  nouă.  Predicatorul  o  croieşte  pe 
drumul  său,  în  care  ne  va  spune  nu  lucruri  vechi 
în  haină  nouă,  ci  va  veni  şi  cu  dovediri  şi  cu  înfă¬ 
ţişări  pe  care  ni  le  va  scoate  el  de  isnoavă,  ca  lucru 
al  său  propriu. 

Dar  asta  nu  va  fi  o  eşire  din  rânduiala  omi- 
leticii?  Căci  aceasta  spune  că  predicatorul  nu  va  fi 
un  om  care  va  vorbi  în  numele  său  şi  nu-şi  va  des¬ 
făşura  vederile  Iui,  ci  va  face  lucrul  Domnului  şi  va 
propovedui  vederile  evangheliei. 

Nu.  Frank  Thomas  stă  prea  mult  pe  temelie 
biblică,  pentruca  să  păcătuiască  în  privinţa  aceasta. 
El  se  priveşte  ca  vestitor  al  evangheliei.  Nu  pro- 
povedueşte  o  religiositate  a  sa,  ci  vrea  să  propove- 
Uuească  însăşi  ideile  creştineşti. 

Pentru  aceasta  însă  sunt  la  îndemână  o  mulţime 
de  mijloace,  idei  care  neîncetat  ne  ies  înainte  pentru 
a  sluji  creştinătatea,  fapte  care  singure  ne  ies  la 
iveală  ca  dovezi  în  folosul  creştinătăţii.  Rămâne 
numai  ca  tu  să  le  vezi,  să  le  culegi,  să  le  îmbini 
bine,  să  faci  dovedire  cu  ele.  Aceasta  este  noutatea 
ta  şi  câmpul  în  care  te  poţi  mişca  slobod. 


370 


REVISTA  TEOLOGICA 


Aşa  face  şi  Frank  Thomas.  El  face  lucrul  evan¬ 
gheliei.  Dar  îl  face  cu  materiale  nouă,  cu  cec  ace 
viaţa  de  faţă  îi  scoate  la  iveală  pentru  a  zidi.  Deci 
noutatea  lui  este  o  noutate,  un  merit,  dar  nu  o  aba¬ 
tere.  El  merge  tot  pe  drumul  slujirii  evangheliei,  tot 
pe  ea  vrea  s’o'  vadă  intrată  în  viaţa  oamenilor, 
dar  face  aceasta  pe  un  drum  nou,  pe  care  şi  l-a 
croit  singur. 

Deci  încheiem  acest  punct  cu  constatarea  că 
Frank  Thomas  este  predicator  care  vine  cu  un  ma¬ 
terial  nou.  El  priveşte  larg  în  viaţa  de  toate  zilele, 
la  câte  fapte  se  petrec  pe  lume,  la  frământările 
mari  ale  obştii  oamenilor,  la  lucrurile  care  au  tur¬ 
burat  adânc  inimile  (răsboiul)  sau  au  orbit  privirile 
[Liga  Naţiunilor],  şi  în  acestea  găseşte  materiale  pe 
care  le  poate  judeca  după  cugetările  cele  veşnice 
ale  creştinătăţii.  Intru  acestea,  el  se  călăuzeşte  ne¬ 
încetat  de  Sf.  Scriptură  şi  tocmai  pentru  a  se  vedea 
că  nu  vederile  lui  le  propovedueşte,  încheierile  pe 
care  le  trage  le  pecetlueşte  cu  adevăruri  trase  din 
Cartea  veşniciei. 

3.  Noutatea  lui  Frank  Thomas  nu  este  numai 
în  aceasta.  Am  putea  spune  că  predicile  iui  sunt 
şi  mai  prietenoase.  In  adevăr,  predicile  lui  nu  sunt 
o  vorbire  plină  de  oficialitate,  în  care  simţi  o  mare 
despărţire  deia  predicator  până  la  ascultător,  ci  sunt 
o  vorbire  mai  apropiată,  parcă  ai  sta  de  vorbă  cu 
ceice  te  ascultă.  Prin  aceasta,  predicile  sale  au  căl¬ 
dură  şi  apropiere  şi  uşurinţă  a  fi  urmărite  şi  ascul¬ 
tate.  Pe  el  îl  simţi  nu  ca  pe  un  om  rece,  care-ţi  vor¬ 
beşte  din  înălţimea  ştiinţei  lui,  ci  ca  pe  un  prieten, 
pe  un  om  cu  inimă  bună,  care  cu  adevărat  te  iu¬ 
beşte,  îţi  vrea  binele  şi  vrea  să  te  cârmuiască  pă¬ 
rinteşte. 

Sunt  predici,  dela  mari  predicatori,  de  o  mare 
înălţime  şi  frumuseţă,  să  zicem,  de  pildă,  predicile 
lui  Leonavdo  di  Porto  Maurizio,  '  predici  puţin  cu¬ 
noscute,  dar  de  o  mare  putere.  Pe  predicator  însă 


1  Predicator  misionar  italian  T  J6 — 1751 

îl  vezi  aşa  de  sus,  trăieşte  în  aşa  culme  de  cugetări 
sfinte,  încât  tu  te  simţi  mic  şi  strivit  de  măreţia  lui. 
Oare  nu  cumva  aceasta  îl  alungă  pe  om  ca  prin 
ceva  ca.e  e  prea  departe  de  el  şi  greu  de  ajuns? 

Această  primejdie  nu  se  întâlneşte  de  loc  la 
Frank  Thomas.  El  se  mişcă  în  însaş  lumea  aceasta 
de  lângă  tine,  stă  lângă  tine,  dar  aduce  în  ea  gră¬ 
unţii  sfinţeniei,  ca  so  prefacă. 

Nu  cumva,  din  pricina  aceasta,  el  nu  zboară 
prea  sus  cu  cugetarea  lui?  Nu  cumva  se  mărgi¬ 
neşte  la  materii  ieftine  şi  de  rând?  Oh!  nu.  Am 
spus  că  el  este  nou.  Noutatea  lui  e  adevărat  nu  este 
a  ne  da  lucruri  grele  de  cugetat.  Ia  materii  din  în¬ 
săşi  această  lume  a  noastră,  dar  materii  bune  şi  fo¬ 
lositoare,  pe  lângă  care  cei  mai  mulţi  trec  fără  să 
le  vadă.  Când  vom  da  bucăţi  din  predicile  lui,  se 
va  vedea  că  avem  a  face  cu  materii  foarte  temei¬ 
nice,  dar  înfăţişate  prietenos.  E  meşteşugul  lui  de  a 
vorbi  familiar. 

Prin  aceasta  socotim  că  e  om  mai  al  vremii, 
cu  mijloace  mai  potrivite  pentru  omul  de  azi,  care 
e  nerăbdător  şi  împrăştiat  şi  nu  vrea  să  se  adân¬ 
cească  mult.  Vorbindu-i  apropiat  şi  prietenos,  suntem 
mai  în  stare  a  ne  folosi  de  psihologia  lui. 

Şi  în  aceasta  noi  găsim  că  Frank  Thomas  este 
un  predicator  dela  care  se  poate  învăţa  mult,  în  ce 
priveşte  metodele,  de  folosit  în  predica  de  azi. 

4.  Din  pricina  vorbirii  familiare,  mai  urmează  şi 
altă  caracteristică  a  predicilor  lui  Frank  Thomas. 
Deşi  el  vorbeşte  cu  sistem  şi  cu  păşire  bine  soco¬ 
tită  din  ideie  în  ideie,  totuşi  Ia  dânsul  nu  bagi  bine 
de  seamă  împărţirile  cunoscute  ale  vorbirii  omile- 
ticii.  Aproape  nu  se  cunoaşte  care  e  introducerea, 
care  este  grosul  cuvântării.  Vorbind  "familiar,  la 
dânsul  nu  sunt  trase  adânc  despărţirile  ace  tea  aşa 
ca  să  le  bagi  de  seamă  numai  decât.  El  trece  uşor 
din  una  în  alta,  parcă  ar  sta  de  vorbă,  încât  te  în¬ 
trebi:  unde  e  introducerea,  unde  e  cutare  parte? 
Cu  toate  acestea,  când  faci  analiza,  le  găseşti  pe 
toate,  numai  că  ele  nu  sunt  puse  aşa,  ca  să  izbească 

ochiul.  Deci  la  dânsul  nu  descoperi  formalismul  omi- 
leticii,  cum  fac  unii  predicatori,  pe  care  La  Bruyere 
îi  ia  în  zeflemea :  Ia  punctul  1  vom  vorbi  despre  cu¬ 
tare  chestiune,  la  punctul  2  despre  cutare  şi  aşa  mai 
încolo.1  Sistematizarea  aceasta,  pe  care  unii  o  îm¬ 
ping  peste  măsură  şi  pe  care  ţi-o  vâră  în  ochi,  o 
are  şi  Frank  Thomas,  dar  în  chipul  firesc  al  vor¬ 
birii,  nu  ca  ceva  căutat  şi  strigat  în  urechile  ascul¬ 
tătorilor. 

In  predica  despre  „Cuvântul  dat“,  ţinută  la  6 
Iunie  1915,  în  plin  răsboiu  european,  şi  care  este 
plină  de  chestiunile  răsboiului,  Frank  Thomas  trece 
familiar  din  vorbă  în  vorbă  şi  nu  bagi  de  seamă 
unde  începe  introducerea.  Nici  nu  este  bine  hotăr¬ 
nicită,  ci  el,  odată  pornită  discuţiunea,  trece  uşor 
din  cugetare  în  cugetare,  fără  a  se  simţi  dator  să 
tragă  bine  şanţul  introducerii.  Merge  aşa  discuţiunea 
prietenească  jumătate  din  predică  şi  abia  în  jumă¬ 
tatea  a  doua  face  câteva  împărţiri.  Deci  ar  putea 
spune  cineva  că  predica  aceasta  nu  merge  strâns 
pe  porunca  hotărâtă  a  omileticii.  Cu  toate  acestea 
cititorul  nu  este  izbit  de  loc  de  faptul  acesta,  ci  are 
înainte  numai  o  lină  desfăşurare  a  cugetărilor  pe 
care  Ie  urmăreşte  foarte  uşor. 

In  alte  predici,  îndrumările  acestea  ale  omileticii 
sunt  mult  mai  în  vedere,  dar  nu  pentrucă  ele  sunt 
porunci  care  trebuiesc  urmate,  ci  pentrucă  sunt  rân- 
duiala  firească  a  unei  vorbiri  care  nu  înţelege  să 
umble  halandala,  ci  să  treacă  din  treaptă  în  treaptn 
şi  aşa  să  te  lămurească  mai  uşor.  Astfel  este  pre¬ 
dica  „Spre  cer“,  unde  se  vede  prea  bine  introdu¬ 
cerea,  linia  de  despărţire  între  ea  şi  tratare  şi  se 
urmăreşte  foarte  uşor  împărţirea  tratării.  Aceasta 
se  desparte  în  patru  bucăţi,  câte  una  pentru  fiecare 
din  cele  patru  citate  pe  care  le  pune  în  fruntea  pre¬ 
dicii.  Fiecare  citat  e  un  punct  care  trebuie  desvoltat. 

îndeobşte,  cu  toată  vorbirea  familiară,  Frank 
Thomas  are  împărţirea  aceasta  a  vorbirii  cu  sistem, 

1  In  Les  Caracteres.  Vezi  şi  Biserica  Ortodoxa  Română,  August 
1838,  pag.  717 — 718,  unde  această  parte  e  tradusă. 

numai  că  nu  este  căutată  anume  şi  nu  ţi  se  flutură 
înainte  ca  o  programă  de  vorbire  pe  care  ai  so 
vezi  urmată.  Nici  nu  s’ar  mai  împăca  aceasta  cu 
felul  vorbirii  sale  familiare. 

5.  Dar  oricât  este  de  familiar,  totuşi  predicile 
lui  Frank  Thomas  nu  se  potrivesc  pentru  toţi  oamenii. 
Ele  nu  sunt  nişte  predici  populare,  ci  predici  care 
privesc  mediul  orăşenesc,  viaţa  publicului  obicinuit 
din  Europa,  străbătut  de  îndoieli  faţă  de  religiune, 
ba  încă  mâncat  şi  de  necredinţă.  Frank  Thomas 
neîncetat  are  în  vedere  această  stare  sufletească, 
toată  şubrezenia  morală  a  lumii  de  azi  şi  în  auzul 
ei  vorbeşte.  Deci,  adevărat,  sunt  predici  ale  vremii 
de  azi. 

Din  pricina  aceasta,  dacă  e  vorba  de  noi  Ro¬ 
mânii,  ele  sunt  predici  care  ar  merge  destul  de  bine 
pentru  cititorii  noştri  dela  oraş,  dar  nu  merg  de  loc 
pentru  lumea  dela  ţară.  La  oraş  însă  se  pot  între¬ 
buinţa  cu  tot  folosul,  fiindcă  se  mişcă  în  hotarele 
gândirii  orăşenilor  şi  lor  cu  adevărat  le  dă  leacul 
care  le  trebuie.  Frank  Thomas  ia  în  mână  toate 
chestiunile  care  frământă  mintea  europeanului  de 
azi  şi  le  dă  deslegarea  cuprinsă  în  învăţăturile  cre¬ 
ştineşti. 

Deci  noi,  din  aceste  predici,  putem  învăţa  cum 
predica  nu  este  un  tip  neclintit,  care  se  ţine  în  acelaş 
fel  pretutindenea  şi  totdeauna,  ci  ea  este  un  orga¬ 
nism  viu,  care  însoţeşte  curgerea  vieţii,  ia  aminte 
la  prefacerile  ei  şi  caută  s’o  îndrumeze  totdeauna, 
chiar  pe  drumuri  schimbate,  spre  aceleaşi  izvoare 
de  viaţă,  care  se  găsesc  în  Domnul  Hristos  şi  în 
moştenirea  lăsată  de  EL 

Acestea  credem  noi,  sunt  trăsături  ale  predicilor 
iui  Frank  Thomas,  şi  acum,  pentru  mai  bună  înţe¬ 
legere  şi  urmărire  a  acestora,  nu  avem  decât  să 
facem  ce  am  scris  la  încheierea  paginilor  trecute 
despre  el,  adecă  să  dăm  bucăţi  din  însuşi  predicile 
lui.  Deci  păşim  acum  la  această  nouă  materie. 

[Va  urma]  Arhim.  SCRIBAN. 

Giovani  Papîni 

MAGII. 

După  vre-o  câteva  zile  sosiră  trei  magi  din  Haldea 
şi  îngenunchiară  înaintea  lui  Isus. 

Poate  veneau  din  Ecbatana,  sau  de  pe  malurile 
Caspicei. 

Călări  pe  cămilele  lor,  cu  sacii  plini  atârnaţi  la 
oblânc ,  ei  au  trecut  vadul  Tigrului  şi  al  Eufratului,  au 
străbătut  deşertul  Nomazilor,  apoi  au  luat-o  dealungul 
Mării  moarte.  O  stea  nouă,  asemănătoare  unei  comete 
care  vestea  uneori  naşterea  unui  profet  ori  moartea 
vre-unui  cezar,  i-a  condus  până  în  ţara  Evreilor.  Ei 
veniseră  ca  să  se  închine  unui  împărat  şi  când  colo 
au  aflat  un  copil  de  ţâţă  într’un  staul. 

Aproape  cu  o  mie  de  ani  mai  înainte  venise  în 
Iudeea  o  regină  din  Orient  încărcată  şi  ea  cu  daruri: 
aur,  parfumuri  şi  pietre  scumpe.  Dar  ea  găsise  pe  tron 
pe  cel  mai  vestit  rege  din  câţi  au  avut  Ereii  şi  a  auzit 
dela  dânsul  cuvinte  pe  care  nimeni  nu  le  mai  spusese 
vreodată.  Şi  magii,  ca  unii  ce  se  bucurau  de  reputaţia 
de  a  fi  mai  învăţaţi  decât  regii,  nu  vedeau  acum  înaintea 
lor  decât  un  copil  de  câteva  zile,  care  nu  putea  întreba 
nici  răspunde,  un  copil  care  —  devenit  mare  —  avea  să 
despreţuiască  bogăţiile  materiale  şi  ştiinţa  omenească. 

In  Persia  şi  în  media  magii  nu  erau  regi,  ci  învă- 
ţătorii  regilor ;  ei  povăţuiau  pe  conducătorii  poporului: 
preoţi,  tălmăcitori  de  vise,  ghicitori,  miniştri ;  numai  ei 
puteau  comunica  cu  Bunul  Dumnezeu  Ahura  —  Mazda, 
numai  ei  cunoşteau  viitorul,  ei  ucideau  cu  propriile  lor 
mâni  animalele  rele  pentru  om:  şerpii,  insectele  vătă¬ 
mătoare,  paserile  cobitoare.  Ei  curăţeau  sufletele  şi  câm¬ 
purile.  Dumnezeu  nu  primea  decât  jertfele  lor;  nici  un 

rege  nu  pornea  la  răsboiu  fără  a-i  consulta.  Pose¬ 
sori  ai  tainelor  cerului  şi  ale  pământului,  ei  stăpâneau 
peste  neamul  lor  în  numele  religiei  şi  al  ştiinţei.  In 
mijlocul  unui  popor  care  trăia  pentru  materie  ei  repre¬ 
zentau  partea  spiritului. 

Aşa  fiind  era  drept  ca  ei  să  vină  şi  să  se  închine 
lui  Isus.  După  animale,  care  simbolizează  Natura,  după 
păstori,  care  simbolizează  Poporul,  iată  o  a  treia  putere, 
Ştiinţa,  îngenunchind  la  picioarele  lui  Isus.  Vechea  carte 
sacerdotală  din  Orient  face  act  de  supunere  noului  îm¬ 
părat,  a  cărui  solie  va-  fi  rezervată  Occidentului ;  preoţii 
săi  se  pleacă  înaintea  aceluia  care  va  supune  ştiinţa 
vorbelor  şi  a  numerelor,  ştiinţei  celei  nouă  a  Iubirii. 

Magii  Ia  Betleem  închipuesc  pe  teologii  vechi  recu¬ 
noscând  revelaţia  definitivă,  ştiinţa  plecându-se  în  faţa 
inocenţei,  bogăţia  la  picioarele  sărăciei. 

Ei  aduc  lui  Iisus  aurul  pe  care  el  îi  va  dispreţul; 
nu  pentru  a  veni  în  ajutorul  călătorilor  lipsiţi,  ci  pentru 
a  se  supune  mai  înainte  de  vreme  cuvintelor  Evan¬ 
gheliei:  vinde  averea  pe  care  o  ai  şi  o  dă  săracilor.  Ei 
îi  aduc  tămâie,  nu  pentru  a  îndepărta  mirosul  de  băligar 
din  staul,  ci  pentrucă  riturile  aveau  să  înceteze,  încât 
fumul  şi  parfumurile  erau  inutile  în  viitor  pe  altarele 
lor.  Ei  aduc  smirnă  care  serveşte  la  îmbalsamat  morţii, 
deoarece  ei  ştiu  că  Fiul  va  muri  şi  că  Mama  sa  —  azi 
aşa  de  bine  dispusă  —  va  îngropa  trupul  Lui. 

Ingenunchiaţi  pe  pae  în  mantiile  ior  scumpe,  ei  se 
oferă  pe  ei  înşişi,  puternici,  învăţaţi,  ghicitori,  ca  o  che¬ 
zăşie  a  supunerii  din  partea  lumii. 

Isus  a  obţinut  acum  toate  împuternicirile  la  care 
avea  dreptul.  Abia  plecară  magii  şi  începe  numai  decât 
persecuţia  acelora  care-1  urau  şi  aveau  să-l  urască  până 

lâ  moarte  !  Trad.  de  Pr.  C.  Gh.  Varfolomeiu,  Focşani 

Ortodoxie  şi  sectarism. 

Apariţia  în  franţuzeşte  a  revistei  de  sinteză  ortodoxă, 
«Logos»,  ne-a  dat  prilejul  binevenit  de  a  cunoaşte  o  revistă 
italiană,  întitulată :  « Bilychnis »,  organ  al  facultăţii  de  teologie 
baptistă  din  Roma. 

Deşi  ea  nu  face  numai  Teologie  pură,  totuşi  merită  ca 
să  vorbim  despre  unele  idei  pe  cari  le  răspândeşte.  Aceasta 
ca  un  aviz  pe  seama  sectarilor  din  ţara  noastră,  pentrucă: 

1.  Revista  aceasta,  a  baptiştilor  din  ţara  Iui  Mussolini, 
vorbeşte  cu  dragoste  patriotică  despre  Italia,  italieni  şi 
limba  lor. 

2.  Se  adresează  tuturor  oamenilor  culţi,  ţâră  tendinţe 
de  prozelitism. 

Aceste  calităţi  ale  ei  merită  deci  să  fie  relevate  şi  de 
noi.  Deşi  pe  un  ortodox  de  ai  nostru  nu-1  poate  încălzi  prea 
mult,  totuş  notiţele,  comentariile,  recenziile  sale  ne  pun  la 
curent  cu  diferite  lucrări  şi  broşuri  nouă  la  catolici  şi  pro¬ 
testanţi.  Preferiţi  sunt  —  bine  înţeles  —  autorii  catolici,  cei 
cu  tendinţe  reformatoare. 

In  nrul  pe  Iunie  192S  aflăm  recenzii  interesante  asupra 
cărţilor  apărute  pe  terenul  filozofiei  şi  religiunii,  despre 
literatura  creştină,  liturghia  creştină,  opere  de  doctrină  cre¬ 
ştinească,  ordine  şi  biserici  creştine. 

Important  pentru  Biserica  noastră  e  că  are  cuvinte 
frumoase  ia  adresa  revistei  «Logos»  cu  ocazia  apariţiei  ei 
dorindu-i  spor  bun  prin  cuvintele :  « Alia  consorelia  auguri 
di  uita  lunga  e  feconda »,  despre  care  spune  că  se  pre¬ 
zintă  chiar  dela  întâiul  număr  ca  „foarte  interesantă". 

La  rubrica  « Creştinism  modern »  în  lecenzia  tăcută 
cărţii  iui  Fr.  W.  Forster  „Hristos  şi  viaţa  omenească”,  spune 
că  „în  capitolele  unde  Forster  vorbeşte  despre  Dumnezeu, 
Fiul  lui  Dumnezeu,  Hristos  şi  spiritul  modern,  răsună  o 
notă  de  înălţime  spirituală,  deşi  câteodată  destul  de  aspră 
contra  civilizaţiei  moderne”.  Dar  mai  spune  că  e  foarte 
bine  evidenţiat  faptul  că,  „creştinismul  nu  e  fuga  din  lume, 
ci  pătrunderea  în  lume,  doctrina  despre  puterea  lui  ţ)um- 
nezeu,  care  pătrunde  viaţa  noastră  şi  supunerea  materiei 
dec  ătră  spirit”. 

In  rubrica  despre  misionarism  aflăm  despre  munca 
plină  de  idealism  a  bisericilor  creştine  depuse  pentru  în- 
creştinarea  păgânilor  din  Africa  şi  alte  părţi. 

Faptul  acesta  din  urmă  ne,  face  să  punem  aci  între¬ 
barea  :  Pentruce  sectanţii  din  România,  cari  mor  de  dorul 
de  propagandă,  caută  să  ftrice  legea  Iui  Hristos  aci  în  Ţara 
noastră,  pe  care  am  moştenit-o  noi  Românii  dela  moşi-stră- 
moşi,  fiind  aceeaş  din  timpul  apostolilor  ?  Iar  dacă  pre¬ 
tind  că  ei  au  mai  multă  dragoste  pentru  Domnul  Hristos 
decât  preoţii  bisericei  noastre,  de  ce  nu  iau  toiagul  „apo- 
stoiiei“  —  fiind  liberi  —  ca  să  plece  la  popoarele  păgâne, 
în  Africa  şi  Australia  spre  a  le  propovedui  pe  Hristos, 
neîncurcând  şi  mai  departe  mintea  puţin  antrenată  în  dis¬ 
cuţii  de  credinţă  a  dreptcredîncioşilor  noştri?  Suntem  si¬ 
guri  că  acolo  n’ar  avea  pe  cine  specula,  deşi  bizareriile 
lor  acolo  la  păgâni  s'ar  potrivi  cu  mult  mai  bine. 

In  loc  să  facă  astfel,  ei  îmbată  lumea  cu  strigătul  sini¬ 
stru  al  fiţui celor  clandestine.  Dar  timpurile  de  groază  şi 
năpraznă  pentru  creştini  au  trecut  de  mult,  căci,  Nero, 
Diccletian  şi  Iulian  Apostatul  nu  mai  persecută  pe  cre¬ 
ştini.  Atunci  sectarii  noştri  din  ce  motive  mai  umblă  cu 
predici  nocturne  pela  casele  credincioşilor  noştri?  De  ce 
dar  umblă  cu  laterna  lui  Iuda,  ca  să  plătească  preţ  de  răs¬ 
cumpărare  pentru  sufletele  celor  ce  nu  ştiu  că  ei  sunt  pre¬ 
cupeţiţi  în  mod  ordinar? 

Facem  această  expunere,  îndemnaţi  de  răsunetul  cald 
şi  stăruitor,  ce  se  desprinde  de  pe  buzele  preotului  slujitor, 
când  se  roagă  cucernic  la  Sfânta  Liturghie  « pentru  pacea  a 
toată  lumea ,  pentru  bunăstarea  sfintelor  lui  Dumnezeu  biserici 
şi  pentru  întrunirea  tuturor ».  Pentruce  oare  sectarii  noştri 
îşi  astupă  urechile  la  auzul  acestei  rugăciuni  ortodoxe,  care 
culminează  în  cea  mai  desăvârşită  dragoste  şi  pace  divină? 
—  O,  de  ar  reflecta  toţi  hulitorii  adevărului  asupra  cuvin¬ 
telor  de  anatemă  ale  Mântuitorului,  dictată  pe  seama  celor 
ce  desbină  biserica  Sa!  O,  dacă  s’ar  cutremura  odată 
inimile  lor! 

Din  nrul  pe  Iulie  1928  al  numitei  reviste  deasemenea 
vom  spicui  unele  chestiuni  cari  ne  pot  interesa. 

1.  Mesajul  biser.icei  creştine  cătră  toată  lumea  este 
unui  din  subiectele  tratate  la  conferinţa  din  Lausanne,  în 

2 


378  REVISTA  TEOLOGICĂ 


August  1927,  pentru  unirea  bisericilor.  Oratorii  acestei 
teze  fură  Adolf  Deissmann  şi  Francisc  J.  Mc.  Connell. 
Primul  cu  verva-i  cunoscută  arată  că  mesagiul  Bisericei 
în  Evanghelie  trebue  să  prezinte  şi  azi  frăgezimea  ge¬ 
nuină,  ce  o  aveau  predicile  lui  Isus  şi  ale  apostolilor, 
pentru  cari  mesagiul  acesta  era  vestea  de  bucurie  despre 
apropierea  împărăţiei  lui  Dumnezeu.  Suntem  de  acord  că 
mai  mult  caracterul  eshatologic  [caracter  prin  esenţă  or¬ 
todox  N.  R.)  al  Evangheliei  va  putea  reface  unitatea  bise¬ 
ricilor. 

2.  Poate  fi  Biblia  baza  reunirii  bisericilor  creştine  ?  se 
întreabă  Dean  J.  Lhanon.  El  răspunde  cu  un  nu  rezolut  şi 
curagios  într’un  strălucit  articol,  prin  care  caută  a  demon¬ 
stra  că  Bibliolatria  a  fost  până  acum  cauza  atâtor  neînţele¬ 
geri  şi  ea  nu  va  putea  fi  [?]  cândva  un  element  de  bună 
înţelegere  şi  concordie.  (?!)  Da!  spunem  noi  ortodocşii: 
cauza  tuturor  acestor  nenorocite  discordii  este  interpre¬ 
tarea  individuală  a  Bibliei  din  partea  celorce  au  părăsit 
calea  sfintei  Tradiţii  bisericeşti-  Rezultatul  acestor  inter¬ 
pretări  e  puzderia  sectelor  protestante. 

Una  este  cetirea  sfintei  Scripturi  din  partea  credincio¬ 
şilor  zeloşi,  şi  alta  e  interpretarea  ei,  pentru  care  au  nu 
numai  dreptul,  ci  mai  ales  şi  datoria  de  a  o  face  clericii 
cei  anume  pregătiţi  pentru  aceasta. 

* 

Să  ia  aminte  deci  sectarii  din  România  —  cari  luptă 
contra  patriei  şi  a  Bisericii  —  turburând  liniştea  sufle¬ 
tească  din  satele  şi  mahalalele  oraşelor,  că  noi  apre¬ 
ciem  după  cuviinţă  astfel  de  sentimente  ca  cele  din  revista 
Bylichnis.  Pentru  dovedirea  afirmaţiei  noastre  cumcă  toţi 
sectarii  dela  noi  sunt  înregimentaţi  în  solda  duşmanilor  nu 
numai  ai  Bisericii,  ci  şi  ai  neamului  —  redăm  aci  o  inEor- 
maţie  demnă  de  toată  încrederea,  făcută  de  soţii  Alexan¬ 
drina  şi  Niţă  Dinu,  membri  în  asociaţia  „Patriarhul  Miron“ 
din  Bucureşti,  de  curând  reveniţi  din  rândurile  adventiştilor 
la  matca  ortodoxă.  In  scopul  acesta  lăsăm  să  urmeze  lă¬ 
muririle  lor  zdrobitoare  asupra  organizaţiilor  adventiste 
din  ţara  noastră,  şi  despre  felul  cum  lucrează  acestea  îm¬ 
potriva  doctrinei  creştine  a  Bisericii  ortodoxe. 

„Sub  pretextul  creştinării  popoarelor  sălbatice,  strâng 

însemnate  fonduri  pe  cari  ie  trimit  peste  hotare,  deşi  pri¬ 
mesc  în  acelaş  timp  însemnate  ajutoare  din  centrele  străine. 

Biserica  strămoşească,  instituţiile  de  stat  şi  clerul,  sunt 
puse  în  lumină  anticreştină,  ca  organizaţii  în  afară  de  ca¬ 
drele  creştinismului"  [„Universul"  Nr.  235,  10  Oct.  1928). 

Prin  aceasta  încheiem,  fără  alt  comentar,  dar  plini  de 
dorinţa  ca  Domnul  Isus  Hristos  să  lumineze  mintea  celorce 
stăruesc  în  calea  cea  greşită.  Pr.  Dr.  ioan  I.  Felea. 


1  Decemvrie  1918 

Sugerai  a  strigat ... 

Aşa  voeşte  Domnul  cu  ceice  l-au  iubit: 

Să  le  'nu  est  mante  ’n  flăcări  măreţul  Răsărit , 

Mângăetor  şi  dulce  din  slavă,  noul  soare 
In  ochii  trişti  şi’n  piepturi  lumină  să  coboare 
Şb  lanţurile  grele  cu  zornet  lung  să  cadă. 

Din  ele  libertatea  să-şi  făurească  spadă. 

Ce,  fulgerând  pământul  de-alungul  şi  de-alalul, 

Să  curme  pe  vecie  ruşinea  şi  păcatul, 

Văzduhu’n  care  pasări  de  pradă  lung  ţipară, 

De  suflul  vieţei  nouă  acuma  să  tresară. 

Să  ’nalţe  pân’  la  ceruri  cântări  de  biruinţă. . . 

Aşa  voeşte  Domnul  cu  cei  tari  in  credinţă ! 

Aşa  voeşte  Domnul  cu  ceice-au  pătimit 
Şi  visul  şi-l  văzură  pe  cruce  răstignit: 

Fâşia  ’nsângerată,  ce  leagă  rana  lor 
In  slavă  să  se  ’nalţe  cu  steag  biruitor 
Şi  plânsul  sa’ntrupeze  in  largurile  zarei 
In  zvon  primăvăratec  chemarea  răzbunărei ; 

Iar  idolii  robiei  din  capiştea  barbară 
Sfărmaţi  sâ-i  sufle  vântul  in  noaptea  din  afară, 

Şi  unde  zece  veacuri  a  siat  altarul  lor 
Adâncă  tragă  brazdă  creştinul  muncitor 
Şi  doina  să-i  îngâne  ai  ciocârliei  pui, 

Aşa  voeşte  Domnul  cu  cei  aleşi  ai  lui. 


2* 


380 


REVISTA  TEOLOGICĂ 


Aşa  voeşte  Domnul  cu  cei  cari  pe  Calvar 
Sorbiră  ’ntreagă  cupa  veninului  amar: 

Din  umbră  să  se  ’nalţe  puternici  şi  semeţi 
In  chip  cu  tinereţea  seninei  dimineţi 
Cu  laur  verde  tâmpla  şi  fruntea  să-şi  încingă 
Cu  uraganun  luptă  pe-ai  nopţei  soli  să  ’nvingă, 
Sâ’nalţe  pe  ţărâna  duioaselor  morminte 
Biserica  măreaţă  a  liber  ţâţei  sfinte, 

In  care  prigoniţii  pribegi  din  lumi  străine 
Setoşi  după  dreptate  să  vie  să  se’nchine, 

Vieţii- adevărate  uvzindu-i  început, 

Aşa  voeşte  Domnul  cu  cei  cari  îl  au  scut! 

Aşa  voeşte  Domnul  cu  cei  cari  au  luptat 
Şi  cari  zăgazul  morţei  prin  moarte  l-au  sfărmat. 
Cântaţi  a  Lui  mărire  în  cântec  de  timpane, 

El,  trăsnetul  ce  cade  pe  limbile  duşmane, 

El  care  schimbă  plânsul  în  sunet  de  fanfară 
Şi  din  poporul  jertfei  făcu  un  neam,  şi  o  ţară. 

El  a  trimes,  curate  ale  ’nvierei  zori, 

Cărarea  voastră  nouă  o  ’mpodobi  cu  flori , 

El  visului  dă  aripi  şi  dorului  fiinţă 
Şi  încunună  jertfa  adusă  cu  credinţă, 
înşiră  milioane  sub  steagul  propăşirii ... 

Aşa  voeşte  Domnul  cu  drepţii,  cu  martirii! 

Aşa  voeşte  Domnul  în  dreapta-i  îndurare: 

Dintr'un  noian  de  chinuri  El  face  sărbătoare, 

Şi  munţii  ce  se’ nalţă  cu  frunţile  la  cer. 

Ca  să  despartă  fraţii,  certaţi  de  Dânsul,  pier. 

Şi  valurilor  calde  de  lacrimi  de  surori 
Dă  versul  sfânt  al  celor  dintâi  privighetori, 

Şi  cei  cari  se’ndciră  subt  robota  păgână, 

Spărgând  cătuşa  urei,  îşi  tind  frăţească  mână. 

Cu  suflete  de  Cesari,  cu  ochi  de  Prometei, 

A  lor  e  munca  sfântă  şi  darurile  ei... 

Copii  ai  României  sub  scutul  Lui  unip, 

In  coruri  triumfale  pe  Domnul  prea-măriţi ! ... 

L  U.  SOR1CU. 

Gânduri  la  sărbătoarea  Sf.  Dumitru. 

„In  lume.  necazuri  veţi  avea;  ci 
îndrăzniţi,  Eu  am  biruit  lumea". 

(han  XVI.  33). 

înfăptuirea  idealurilor  mari  a  cerut  întotdeauna 
jertfe  multe  şi  dureroase.  In  lupta  pentru  ele,  au 
murit  cei  mai  buni  dintre  oameni  şi  pentru  izbânda 
lor  au  lăcrimat  cei  mai  frumoşi  ochi.  Pentruca  să 
se  ridice  în  slavă,  biserica  binelui,  adevărului  şi  fru¬ 
mosului,  au  trebuit  să  moară  în  ziduri  —  ca  în  legendă 
—  mii  şi  mii  de  meşteri.  Fiecare  pietricică  din  te¬ 
melia  ei,  închide  într  ansa  sufletul  şi  avântul  celor 
ce  au  sângerat  pe  drumurile  de  realizare  a  ideii. 

Când  omul  a  căzut  înfrânt,  sufletul  lui  a  crescut  - 
puterea  celui  ce-i  ducea  mai  departe  gândul.  Aşa, 
lumina  a  trecut  din  suflet  de  erou  căzut,  în  suflet 
de  erou  ce  a  rezistat;  din  suflet  de  erou  ce  a  re¬ 
zistat,  în  suflet  de  erou  ce  a  biruit,  ca  odinioară 
flacăra  dela  serbările  Eladei,  care  era  dusă,  nestinsă, 
din  torţă  în  torţă,  până  în  cetatea  biruitoare. 

Nici  o  idee,  însă,  na  întâmpinat  mai  multă  re¬ 
zistenţă  şi  n’a  avut  mai  mulţi  mucenici,  ca  ideia  sfin¬ 
ţeniei  creştine.  Pentru  împământenirea  ei  a  trebuit 
să  se  întrupeze  Mântuitorul  şi  pentru  izbânda  ei 
Fiul  lui  Dumnezeu  însuşi  a  trebuit  să  fie  prima 
victimă. 

Toate  paginile  istoriei  şi  toate  locurile  spaţiului 
ştiu  să  spună  povestea  unuia  din  ceice  —  prin  moartea 
lor  —  au  dus  peste  veacuri  şi  peste  mări  şi  ţări, 
biruinţa  şi  fericirea  crucii. 

Care  era  puterea  care-i  făcea  să  sfarme  orice 
rezistenţă  ?  Care  era  mirajul  care-i  purta  vecinie  în 
lupta  pentru  împărăţia  lui  Dumnezeu? 

Era  îmbărbătarea,  pe  care  a  dat-o  Mântuitorul 
tuturor  celor  ce  străduesc  pentru  adevăr  şi  dreptate : 
«In  lume,  necazuri  veţi  avea;  ci  îndrăzniţi,  Eu  am 
biruit  lumea!» 

Au  suferit  dispreţ,  necazuri,  chinuri  şi  moarte. 
Prin  suferinţa,  însă,  ajungeau  la  seninătatea  de  din¬ 
colo  de  durere  şi  prin  moarte,  la  viata  de  dincolo 
de  moarte.  Urmele  paşilor  lor  sunt  cărări  de  bine¬ 
cuvântare  cerească  şi  văpaia  sufletelor  lor  a  aprins 
în  lume  lumina  Evangheliei  —  singura  făclie,  care 
va  lumina  omenirii  calea  fericirii. 

Din  exemplul  lor,  creştinul  poate  căpăta  oricând, 
putere  şi  entuziasm  pentru  vieţuirea  sub  sieagul  alb 
al  creştinismului.  Şi  în  adevăr,  cine  stă  în  contact  su¬ 
fletesc  cu  valurile  de  spiritualitate,  revărsate  în  lume 
de  mucenicii  crucii,  poate  birui  mai  uşor  ademeni¬ 
rile  străine  şi  poate  trăi  mai  efectiv  idealurile  sfinte. 

Sf.  Biserică  ne  înlesneşte  contactul  acesta  spi¬ 
ritual  cu  cei  ce-au  murit  pentru  şi  întru  nădejdea 
învierii.  Ea  a  statornicit  sărbători  pentru  pomenirea 
lor.  Aşa,  avem  azi  înainte,  pe  Marele  Mucenic  Di- 
mitrie,  făcătorul  de  minuni  şi  izvorâtorul  de  mir. 

Pentru  a-i  înţelege  mai  bine  mucenicia,  se  im¬ 
pune,  în  primul  rând,  o  cercetare  —  în  linii  mari  — 
a  cadrului  spiritual,  în  care  a  apărut.  Era  încă  pu¬ 
ternică  lupta  dintre  întunerec  şi  lumină;  dintre  pă- 
gânismul,  care  murea,  şi  creştinismul,  care  se  nă¬ 
ştea.  Duhul  rău  al  veacurilor  de  atunci  —  în  uiti- 
mile-i  svârcoliri  de  luptă  —  făcea  şi  mai  mari  ra¬ 
vagii.  Gloatele  cu  sufletele  pustii  de  orice  ideal,  nu 
se  ridicaseră  mai  sus  de  situaţia  în  care  le  era  de 
ajuns  „pânea  şi  circurile;"  iar  sângele  ce  curgea  în 
răni  pentru  desfătare  de  inimi  păgâne  şi  haine,  era 
crescut  cu  celce  curgea  pentru  vina  bunătăţii  şi  iu¬ 
birii  creştine. 

In  Tesalonic,  oraş  al  desfătărilor,  domina  pă¬ 
catul  cu  mai  multă  străşnicie.  Dar  pe  ogorul  pu¬ 
trezit'  al  sufletelor,  trăsese  brazdă  adâncă  plugul 
creştin  al  sf.  Pavel.  Pe  alocurea  s’a  găsit  şi  pământ 
bun,  care  a  dat  rodul  renaşterii.  Astfel,  în  locul  unde 
buruienele  păcatului  erau  mai  multe  şi  unde  miasma 
lor  era  mai  înăbuşitoare,  au  odrăslit  —  la  adierile 
vântului  celui  nou  —  florile  albe  ale  credinţei.  Intre 
ele,  una  mai  frumoasă  şi  mai  sublimă:  sf.  Dimitrie. 

Viata  lui  curată  făcea  contrast  prea  mare  cu 
spiritul  lumii.  S’a  observat  că  nu  mai  e  al  lumii; 
s’a  văzut  că  are  idealuri  nouă  de  gândire,  de  simţire, 
de  viată,  de  faptă  şi  a  fost  urât...  A  fost  urât  cu 
toata  ura,  de  care  ne-a  vorbit  Mântuitorul  în  cuvin¬ 
tele  sf.  Evanghelii  de  astăzi:  «De  aţi  fi  din  lume, 
lumea  ar  iubi  ce  este  al  său ;  dar  pentrucă  voi  nu 
sunteţi  din  lume  ci  Eu  v’am  ales  din  lume,  pentru 
aceasta  vă  urăşte  pe  voi  lumea »  [Ioan  XV,  19). 

Şi  răutatea  lumii  na  iertat  sublimul  din  sufletul 
sf.  Dimitrie!  ..  Slovele  sfinte  ne  spun  că  Maximilian 
împăratul  cu  ocazia  unei  vizite,  pe  care  a  făcut-o  la 
Tesalonic,  îşi  bizuia  mândria  păgână  pe  isprăvile 
fără  de  lege  ale  unui  atlet,  numit  Lie.  Tinărul  cre¬ 
ştin  Nestor  —  la  încurajarea  şi  cu  rugăciunile  sf. 
Dimitrie  —  a  înfrânt  pe  acest  atlet,  ca  altădată  umilul 
David  pe  mândrul  Goliat.  In  aceste  împrejurări,  sf. 
Dimitrie  a  fost  întemniţat  şi  apoi  străpuns  cu  suliţa. 

Mucenicia  lui,  însă,  va  străluci  pururea  ca  un 
luceafăr  în  mijlocul  bisericii  lui  Hristos.  Ea  a  avut 
un  efect  tocmai  contrar  celui  dorit  de  omorâtorii 
lui.  Ea  a  aprins  mai  viu  credinţa  în  sufletele  creşti¬ 
nilor  din  Tesalonic  şi  nu  încetează  —  azi  ca  şi  eri 
şi  ca  şi  mâne  —  să  toarne  sfânt  entuziasm  în  su¬ 
fletele,  care  vin  să  soarbă  noi  puteri,  dela  pome¬ 
nirea  lui. 

Moartea  lui  na  rodit  putreziciune.  S’a  prefăcut 
în  izvor  de  tămăduiri,  de  alinarea  durerilor,  de  şter¬ 
gerea  lacrimilor.  Şchiopi,  cari-şi  purtau  în  cârje  po¬ 
vara  neputinţelor  lor,  căpătau  înzdrăvenire ;  orbi, 
sortiţi  să  fie,  pe  vecie,  robi  ai  întunerecului,  căpătau 
vederea ;  slăbănogi  ţintuiţi  pe  patul  durerilor  lor,  se 
întăreau. 

Tot  mai  multe  erau  şi  tot  mai  departe  ajungeau 
minunile  jertfei  sf.  Dimitrie.  Darul  lor  s’a  înmulţit, 
ca  darul  pânilor  înmulţite  în  pustie,  cu  fiece  bise¬ 
rică  ce  s’a  clădit  întru  pomenirea  lui. 

Amintirea  muceniciei  sf.  Dimitrie  stărue  astăzi 
în  sufletele  noastre,  ca  puternic  îndemn  la  viaţă  şi 

realizări  creştine.  Intr’o  vreme,  când  idealurile  sfinte 
sunt  dispreţuite  şi  ceice  luptă  pentru  ele,  conside¬ 
raţi  visători,  lipsiţi  de  simţul  realităţii,  să  ne  împăr¬ 
tăşim  cu  dar  din  avântul  de  jertfă  al  sf.  Dimitrie! 
Credinţa  lui  să  ne  întărească,  iubirea  lui  să  ne  aprindă 
sufletele  de  ideal,  speranţa  lui  să  ne  dea  statornicie!... 

Ca  viitori  semători  în  ogorul  lui  Hristos,  avem 
să  dăm  şi  noi  lupta  sf.  Dimitrie  Izbânzile  lui  sunt 
chezăşia  izbânzilor  noastre.  Pentru  aceasta,  însă, 
trebue  să  urmăm  pilda  lui  întru  toate.  Trebue  să  ne 
pătrundem  adânc  de  adevărurile  eterne  ale  Scrip¬ 
turilor  sfinte,  pentruca  să  statornicim  împărăţia  lui 
Dumnezeu,  mai  întâi  în  inimile  noastre.  Aşa,  viaţa 
noastră  va  fi  o  lumină  mai  mult  în  întunerecul  lumii ; 
aşa  vom  putea  fi  —  după  exemplul  sf.  Dimitrie  — 
pe  deasupra  patimilor,  necazurilor,  chinurilor  şi  morţii 
şi  numai  aşa,  va  fi  cu  adevărat  de  folos  şi  pentru 
noi,  înbărbătarea,  de  care  se  învrednicesc  aleşii. 

Nicolae  N.  Grosu, 

student  în  teologie. 


MIŞCAREA  LITERARA. 

Lecturi  din  izvoarele  istoriei  române,  de  Dv.  /.  Lupaş, 

grofesor  la  univ.  din  Cluj,  membru  al  Academiei  române, 
luc.  „Cartea  Românească".  1928.  Pag.  301,  Lei  80‘ — . 
Abia  dupăce  citeşti  cartea,  cu  titlul  de  mai  sus,  a  eru¬ 
ditului  istoric  Dr.  I.  Lupaş,  îţi  dai  seama  cât  de  mare  a 
fost  greşala  pedagogiei  noastre,  care  a  predat  până  acuma 
istoria,  în  cea  mai  mare  parte  fără  consultarea  directă  a 
izvoarelor  istorice. 

Căci  dupăcum  ştiinţele  naturale  nu  se  pot  preda  fără 
obiecte  de  intuiţie,  dupăcum  nu  se  poate  ţine  un  curs  de 
fizică  fără  esperienţe,  aşa  nu-mi  pot  'nchipui  o  lecţie  de¬ 
săvârşită  de  istorie,  fără  consultarea  documentelor  istorice. 

Istoria  de  manuale  merge  ia  copiii  mai  nevrâstnici.  In 
clasele  superioare  ale  şcoalelor  secundare  însă,  unde  elevii 
s’au  deprins  într’o  măsură  oarecare  să  judece  lucrurile 
critic,  istoria  trebue  să  fie  documentată  Altfel,  cuvintele 
profesorului  vor  lăsa  uneori  anumite  îndoeli  şi  nedumeriri 
în  sufletele  discipolilor.  Mai  ales  când  e  vorba  de  istoria 
naţională,  unde  obiectivitatea  este  o  sarcină  mai  grea,  dat 
fiind  orgoliul  naţional  al  fiecăruia. 

De  aceea  pentru  caracterizarea  unor  eroi  naţionpli,  a 
unor  fapte  sau  epoci,  cel  mai  cuminte  lucru  este  să  citeşti 
un  document  istoric,  contimporan  cu  eroul,  cu  fapta  sau  cu 
epoca.  Dacă  documentul  este  străin,  cu  atât  mai  bine.  Străinul 
te  judecă  mai  aspru;  tocmai  de  aceea  lauda  lui  e  mai  pre¬ 
ţioasă. 

N'avem  nimic  de  ascuns  din  istoria  noastră,  fiindcă 
ea  este  istoria  unui  neam  care  prin  strădanii  eroice  şi  su¬ 
ferinţe  muceniceşti  a  ajuns  la  ceeace  este. 

Cartea  documentelor  o  ţinem  deschisă  pentru  oricine. 
Cu  atât  mai  mult  pentru  tinerele  vlăstare  ale  neamuilui  nostru. 

Judecată  în  lumina  acestor  consideraţii  cartea  dlui 
profesor  I.  Lupaş  iese  din  cadrul  obicinuitelor  manuale 
auxiliare.  Ea  este  un  dar  preţios  pentru  toţi  aceia,  cari  în- 
setoşaţi  fiind  vor  să  bea  apă  curată  de  izvor,  nu  alambicată. 

E  o  carte  de  ştiinţă  —  şi  de  educaţie  naţioală  în  acelaş 

timp. 

* 

Misionarism  cultural,  de  prof.  Dr.  Gr.  Cristescu,  Sibiu. 
1928,  pag.  102. 

Neobosita  râvnă  cărturărească  a  părintelui  Dr.  Gr. 
Cristescu,  distinsul  profesor  al  Academiei  teologice  din 
Sibiu,  a  scos  la  lumină  o  nouă  carte  menită  să  aţâţe  în 
sufletele  slujitorilor  Iui  Hristos  focul  sacru  al  misionaris¬ 
mului  şi  să  fie  un  povăţuitor  preţios  pentru  orice  intelec¬ 
tual  care  doreşte  să- şi  croiască  un  drum  drept  în  viaţă. 

In  ţările  cari  stau  în  fruntea  mişcării  culturale  univer¬ 
sale  Droblemele  vieţii  spirituale,  ale  filosof  iei  creştine,  au 
ajuns  mai  ales  în  timpul  mai  nou  să  preocupe  intens  şi 
larg  sufletele  de  elită. 

Distinsul  autor,  e  Ia.  curent  cu  toate  aceste  preocupări, 
trăieşte  în  ritmul  vieţii  intelectuale  europene  şi  transocea¬ 
nice,  pe  care  ar  dori-o  mutată  şi  la  noi.  In  acest  fapt  trebue 
căutată  geneza  bogăţiei  de  sugestii  pe  care  autorul  o  îmbie 
nepretenţios,  fără  subsolurile  paginilor,  cititorului  dornic 
de  mai  multă  spiritualitate  a  vieţii. 

Intr'un  stil  colorat  şi  plin  de  vioiciune,  părintele  Dr. 
Gr.  Cristescu  ne  vorbeşte  despre  „misionarismul  cultural", 
despre  „cultul  competenţei  şi  organizarea  elitelor  sociale", 
despre  „sensul  bisericii  creştine  ortodoxe",  despre  „educaţie 
şi  apostolat  ortodox",  despre  „moarte  şi  viaţă",  despre 
„apoteoză  şi  responsabilitate",  probleme  —  pe  cât  de  ab¬ 
stracte,  pe  atât  de  în  strânsă  legătură  cu  marile  realităţi, 
concrete  ale  vieţii.  Popularizarea  lor  este  o  superioară 
necesitate.  O  face  părintele  profesor  Cristescu,  stăruitor 
şi  cu  o  pasiune  care  îl  onorează. 


Calendarul  ostaşului  român,  întocmit  de  Lt-colonel 

D.  Ionescu  Morel  şi  prot.  militar  I.  Dăncilă.  Sibiu.  Krafft- 
Drotleff.  1928.  Pag.  108. 

Tot  mai  mult  răzbeşte  ideia,  că  serviciul  militar  nu 
trebue  să  fie  o  şcoală  numai  pentru  timp  de  răsboiu,  ci  şi 
pentru  timp  de  pace  Ostaşul  trebue  pregătit  în  mânuirea 
armelor,  dar  în  acelaş  timp  trebue  fortificat  şi  sufleteşte. 
Tăria  morală  este  temelia  oricărei  educaţii  miiitare.  Din 
acest  principiu  a  izvorât  şi  ideia  alcătuirii  unui  călindar 
ostăşesc,  idee  realizată  atât  de  fericit  de  Lt-colonel  D.  lo- 
nescu-Morel  şi  prot.  mililar  I.  Dăncilă.  Căci  calendarul,  aşa 
de  frumos  împodobit  cu  ilustraţii  de  pictorul  I.  Anestin,  nu 
se  mărgineşte  la  partea  strict  calendaristică,  nici  numai  la 
îndrumări  cu  privire  la  pregătirea  tehnică  a  ostaşului,  ci 
cuprinde  un  foarte  bogat  material  în  legătură  cu  pregătirea 
lui  religioasă,  morală  şi  cu  educaţia  Iui  naţională. 

Nu  lipsesc  din  calendar  nici  glumele  bune,  menite  să 
însenineze  câteva  clipe  din  zbuciumata  viaţă  de  ostaş. 

Autorii  se  pot  felicita:  Râvna  lor  nu  va  întârzia  să  şi 
arete  roadele  —  întărirea  sufletului  oştirii  şi  prin  acest  su¬ 
flet  întărirea  patriei  întregite. 

* 

Apostolii  satelor,  piesă  de  actualitate  din  viaţa  sa¬ 
telor  noastre,  de  Pr.  Caius  Turicu.  (B  bl.  creştinului  ortodox, 
Nr.  43 — 44).  Tip.  Diecezană,  Arad,  1928.  Pag.  56  (format 
mic). 

Lupta  sistematică  şi  entuziastă  iniţiată  de  P.  S.  Episcop 
Grigorie  al  Aradului  împotriva  sectelor,  este  în  deobşte 
cunoscută.  Ea  se  desfăşoară  cu  înţelegătoarea  contribuţie 
a  preoţimii  şi  mirenilor  iubitori  de  Hristos,  deopotrivă.  Ar¬ 
mele  de  luptă  sunt  felurite.  Unele  îmbiate  deadreptul  de 
vrăşmaşii  bisericii.  Intre  acestea  este  şi  scena.  O  utilizează 
sectanţii  —  de  ce  n’am  utiliza-o  şi  noi? 

„Apostolii  satelor"  este  o  piesă  tendenţioasă,  de  apo¬ 
logie  a  credinţii  dreptmăritoare  şi  a  datinelor  noastre  reli¬ 
gioase. 

Preot,  cantor,  faur,  ciobotar,  „american",  pocăit,  elev, 
crâşme,  bărbaţi,  femei  —  toţi  sunt  aduşi  pe  scenă,  ca  să  se 
lupte,  cu  sabia  duhului,  pentru  lămurirea  adevărului. 

Dialogul  e  susţinut  cu  destulă  iscusinţă  iar  tehnica 
piesei  e  destul  de  simplă  pentru  a  putea  fi  reprezentată 
cu  uşurinţă  pe  scena  satelor  noastre. 

Harnicul  părinte  C.  Turicu  a  făcut  o  faptă  bună,  ieşită 
din  dragostea  faţă  de  Biserică  pe  care  o  slujeşte  cu  cre¬ 
dinţă. 

Fie  ca  strădania  sa  să  rodească  eroi  ai  credinţei  şi 
faptei  creştineşti.  prof.  N.  Colan. 

CRONICĂ. 

Asociaţia  cierului  „Andrei  Şaguna",  secţia  Sibiu,  Ia 
Sălişte.  Prebţimea  ortodoxă  din  arhidieceza  noastră,  făcând 
parte  din  Asociaţia  clerului  „Andrei  Şaguna"  din  mitro¬ 
polia  Ardealului,  şi-a  ţinut  adunarea  generală  în  Sălişte,  în 
11  Oct.  a.  c.  Această  adunare  a  avut,  ca  şi  altădată,  un 
program  deosebit  de  bogat  şi  select,  alcătuit  de  comitetul 
secţiei,  în  frunte  cu  părintele  Dr.  A.  Crăciunescu,  profesor 
Ia  Academia  teologică  „Andreiană". 

După  sf.  Liturghie,  în  cursul  căreia  a  predicat  păr. 
protopop  local  Dr.  D.  Borcia,  în  faţa  congreşiştilor  şi  a 
unui  mare  număr  de  credincioşi  din  Sălişte,  preoţimea  a 
trecut  în  sala  festivă  a  şcoalei  primare.  Discursul  de  des¬ 
chidere  al  preşedintelui  a  fost  urmat  de  salutul  reprezen¬ 
tanţilor  autorităţilor  locale. 

Problemele,  tratate  cu  o  remarcabilă  temeinicie  de 
raportori  designaţi  înainte  [Prot.  Dr.  Iosif  Blaga — Braşov : 
Frumseţea  şi  valoarea  cultului  ortodox.  Păr.  Mih.  Neagu — 
Sibiu:  Adevărurile  dogmatice  în  predică;  Consilier  arhiep. 
Tr.  Scorobeţ — Sibiu :  Păstorirea  la  oraşe ;  Prot.  D.  Să- 
cărea — Băiţa:  Păstorirea  la  sate]  au  stârnit  discuţii  dintre 
cele  mai  interesante. 

Raportul  general,  arată  că  preoţimea  din  Arhidieceza 
noastră,  străbătută  de  conştiinţa  misionară,  îşi  face  datoria 
cu  râvnă  şi  entuziasm  şi  în  cadrele  Asociaţiei  „Andrei 
Şaguna1'. 

La  vecernia  pentru  tineretul  şcolăresc  a  vorbit,  inspirat, 
părintele  Dr.  Gr.  Cristescu,  profesor  ia  Academia  „Andre¬ 
iană",  despre  „Tineretul  în  preajma  Mântuitorului". 

Adunarea  a  votat  cu  unanimitate  şi  patru  moţiuni: 
Una  de  solidarizare  a  clerului  cu  ierarhii  săi,  alta  în  che¬ 
stia  ridicării  Academiei  teologice  „Andreiane"  la  rangul 
de  Facultate,  sub  conducerea  autorităţii  bisericeşti,  a  treia 
cu  privire  la  salarizarea  clerului  şi  regularea  penziilor  pre¬ 
oţeşti  şi  a  patra  cu  privire  la  disciplina  canonică. 

Din  lipsă  de  spaţiu  suntem  siliţi  să  amânăm  pentru 
numărul  viitor  al  revistei  noastre  publicarea  moţiunilor  a 
căror  valoare  nu  va  scăpa  nimănui. 

* 

Adunarea  generală  a  „Astrei".  Sâmbătă,  8  Dec.  a. 
c.,  sa  ţinut  ia  Sibiu  adunarea  generală  a  „Astrei"  cultu¬ 
rale.  Pe  vremuri,  asemenea  adunări  erau  prilejuri  de  stră¬ 
lucite  sărbători  populare,  de  manifestaţii  culturale  şi  de  en¬ 
tuziasm  naţional.  Fiindcă  pe  vremuri  adunarea  „Astrei"  se 

ţinea  vara,  nu  în  preajma  Crăciunului  şi  pentruca  naţia 

—  că  doar  a  ei  e  „Astra“  —  să  poată  participa  în  număr 
cât  mai  mare  Ia  praznicul  cultural,  acesta  se  desfăşura  în- 
tr'o  zi  de  Duminecă,  nu  în  Sâmbăta  Iudeilor,  când  creştinii 
sunt  ocupaţi  cu  alte  năcazuri  decât  cele  —  ca  să  zicem  aşa 

—  „astrale". 

Şi  încă  ceva:  înţelepţii  noştri  înaintaşi  „luau  aminte", 
ca  praznicul  acestui  aşezământ  de  obştească  luminare  să 
nu  cadă  în  zodie  electorală. 

Actualii  conducători  ai  „Astrei"  însă  par  a  renunţa 
succesiv  la  toată  tradiţia,  la  care  totuşi  credem  că  ar  trebui 
să  ţină  cu  mai  multă  sfinţenie  decât  la  orice. 

„Astra"  populară  de  pe  vremuri  s’a  bio-politizat. 

„Astra"  culturală  de  pe  vremuri  s’a  cinegrafizat. 

Poate  că  s'ar  putea  şi  altfel.  Trebue  să  se  poată. 
Altfel  adunările  generale  vor  continua  să  se  ţină  în  at¬ 
mosferă  de  morgă  şi  în  prezenţa  comitetului  central  —  in- 
complect,  iar  comitetul  central  va  continua  să  se  prezinte 
în  faţa  adunării  generale  cu  socotelile  anuale  netipărite.  Şi 
când  socotelile  „Astrei"  sunt  netipărite  la  adunarea  gene¬ 
rala  —  se’ncurcă  socotelile  cuiva . . . 

In  orice  caz,  cine  a  participat  la  congresul  „Astrei" 
din  anul  acesta,  va  admite  că...  sic  non  itur  ad  astra. 

* 

Plecarea  păr,  Cons.  Trandafir  Scorobeţ  la  America. 

Păr.  Tr.  Scorobeţ,  consilier  ia  secţia  culturală  dela  Consi- 
storul  arhiepiscopiei  din  Sibiu,  a  plecat  în  misiune  la  cre¬ 
dincioşii  ortodocşi  din  America. 

Credincioşii  din  America  în  repetate  rânduri  au  cerut 
Sf.  Sinod  să  li  se  trimită  un  episcop,  căci  nu  pot  ţine  piept 
cu  asalturile  ce  vin  din  toate  părţile,  dar  mai  ales  din  partea 
sectarilor,  cari  lucrează  metodic  pentru  convertirea  româ¬ 
nilor. 

Pe  lângă  această  propagandă  biserica  ortodoxă  din 
America  este  într’o  situaţie  foarte  grea  —  vorbim  după 
plângerile  ce  vin  de  acolo,  fiind  complect  desorganizată. 

Credincioşii  ardeleni  aveau  ca  for  superior  un  proto¬ 
popiat,  rămas  acum  fără  protopop,  credincioşii  din  regat, 
şi  cei  din  Bucovina  au  alt  for  de  conducere,  cu  un  cuvânt 
Biserica  ortodoxă  românească  din  America  nu  lucrează 
unită  sub  aceeaşi  conducere,  ci  direct  cu  episcopia  căreia 
aparţin  credincioşii,  sau  mai  bine  zis,  fiecare  cum  poate  şi 
cum  se  pricepe.  Ne  oprim  deocamdată  aci,  căci  atribuim 
importanţă  decizivă  trimiterii,  la  propunerea  mitropolitului 
Dr.  Nicolae  Bălan  ca  delegat  al  Sinodului,  a  unei  feţe  bi¬ 
sericeşti,  care  să  îndrepte  starea  de  astăzi. 

Ştim  că  are  o  misiune  foarte  grea  având,  să  rezolve 
o  mulţime  de  probleme  dintre  cele  mai  delicate:  chestiunea 
jurisdicţiunii,  chestiunea  episcopatului,  a  organizării  cre¬ 
dincioşilor  din  America,  etc. 

Cu  toate  acestea  suntem  convinşi  că  misiunea  încre¬ 
dinţată  pâr.  consilier  Tr.  Scorobeţ,  va  da  roadele  cele  mai 
bune  şi  îndrăznim  a  spune,  că  alegerea  a  fost  din  cele  mai 
fericite. 

Păr.  cons.  Tr.  Scorobeţ,  este  om  de  carte,  cunoaşte 
problemele  ce  frământă  biserica  ortodoxă,  protestantă,  ca¬ 
tolică  şi  în  special  cea  anglicană. 

A  luat  parte  la  congresele  dela  Stockholm  şi  Lausanne. 

Păr.  Tr.  Scorobeţ  este  bun  mânuitor  al  condeiului  co¬ 
laborând  la  mai  multe  ziare  şi  îndeosebi  la  „Telegraful 
Român". 

O  repetăm  din  nou,  păr.  cons.  T.  Scorobeţ  a  fost  cel 
mai  chemat,  căci  cunoaşte  limba  engleză,  are  legături  cu 
credincioşii  din  America  şi  cunoaşte  bine  starea  lucrurilor, 
căci  a  mai  fost  6  ani  preot  în  America. 

Orator  recunoscut,  preot  închinat  Bisericii  pe  care  o 
serveşte  de  peste  20  ani,  organizator  şi  om  de  iniţiative, 
cumpănit  în  toate,  sunt  atâtea  garanţii  ce  ne  fac  a  crede, 
că  misiunea  încredinţată  d  sale  va  da  roadele  cele  mai  bune. 
Referatele  ce  le  va  face  Sinodului  va  pune  în  lumină  ade¬ 
vărata  situaţie  a  credincioşilor  ortodocşi  din  America. 

Soluţiile  propuse  Sinodului  de  păr.  Tr.  Scorobeţ,  vor 
îmbunătăţi  starea  în  care  se  găseşte  astăzi  biserica  orto¬ 
doxă  română  din  America.  /.  m. 

* 

Vizita  canonică  a  PP.  SS.  Episcop!  de  Caransebeş 
şi  Arad  în  Jugoslavia.  Se  ştie  că  credincioşii  noştri  din 
Banatul  jugoslav  cu  toată  izolarea  politică,  stau  în  depen¬ 
denţa  canonică  faţă  de  episcopiile  noastre  de  Caransebeş 
şi  Arad.  Lipsiţi  de  orice  solicitudine  din  partea  guvernului 
ţării  căreia  i  aparţm  sub  raport  politic,  duc  o  viaţă  grea  şi 
din  punctul  de  vedere  cultural,  fiind  avizaţi  exclusiv  la  aju 
torul  izvorât  din  dragoste  curată  de  frate,  pe  care  li-1  putem 
îmbia,  discret,  noi,  cei  de  dincoace  de  graniţa  sârbească. 

■  In  şirul  zilelor  de  obidă  spirituală  Românii  din  Bănatul 
jugoslav  au  avut  câteva  clipe  de  seninătate.  Păstorii  lor 
duhovniceşti,  Preasfinţiţii  episcopi  Iosif  al  Caransebeşului 
şi  Grigorie  al  Aradului  i  au  cercetat  de  curând,  mângă- 
mdu-i  şi  întărindu-Ie  credinţa  în  zilele  mai  bune  ce  vor 
trebui  să  vină  şi  pe  seama  lor. 


întâlnirea  a  fost  frăţească,  entuziastă.  Roadele  ei  nu 
vor  întârzia  să  se  arete. 

Suntem  siguri  că  înalţii  ierarhi  vor  continua  să  ve- 
ghieze  cu  aceeaş  grije  părintească  asupra  destinului  sufle¬ 
tesc  al  fraţilor  noştri  rupţi  dela  sinul  ţării  mame. 

Neculce. 


Note  şi  informaţii. 

Sinodul  Bisericii  ortodoxe  din  Polonia  s'a  întrunit  în 
a  doua  sesiune  a  sa  în  zilele  de  27—30  Iunie  a.  c.  Intre 
problemele  discutate  în  această  sesiune  a  fost  şi  aceea  a 
învăţământului  teologic.  Sinodul  a  cerut  ca  ministerul  să 
încredinţeze  conducerea  Facultăţii  de  teologie  din  Varşovia 
I.  P.  Sfinţitului  Mitropolit  Dionisie,  întrucât  actuala  condu¬ 
cere  (laică)  „împiedecă  desvoltarea  normală  a  învăţămân¬ 
tului  religios  conform  cu  tradiţia  Bisericii  ortodoxe”. 

Reclamându-şi  conducerea  Facultăţii  de  teologie,  Sf. 
Sinod  al  Bisericii  ortodoxe  din  Polonia  e  în  nota  celei  mai 
perfecte  tradiţii  ortodoxe.  Noi  am  cerut  şi  cerem  acelaş 
lucru  pentru  FacultăţiLe  teologice  din  ţara  românească. 
Pentru  care  pricină  părintele  I.  Popescu-Mălăeşti  s'a  su¬ 
părat  foarte;  fiindcă,  după  concepţia  Sf.  Sale,  Biserica  nu 
are  dreptul  să  conducă  nici  şcoale  de  cântăreţi,  necum  insti- 
tutede  învăţământ  superior.  Hotârîrea  Sf.  Sinod  al  Bisericii 
ortodoxe  din  Polonia  este  o  dovadă  mai  mult,  că  părintele 
I.  Popescu-Mălăeşti,  cu  teoria  Sf.  Sale,  a  cam  ieşit  din 
brazda  tradiţiei  bisericeşti.  Ba  mai  mult:  suntem  convinşi 
că  pe  întreaga  suprafaţă  a  mapamondului  Sf.  Sa  este  sin¬ 
gurul  preot  în  această  bizară  atitudine.  Şi  nu  totdeauna 
„der  ist  der  stârkste,  der  ailein  steht". 

* 

Foaia  săptămânală  „Cultura  Poporului",  care  se  bu¬ 
cură  şi  de  preţioasa  colaborare  a  Părintelui  arhimandrit 
Scriban,  apare  din  ce  în  ce  cu  un  cuprins  religios  tot  mai 
bogat.  Alături  de  articole  mai  lungi  de  îndrumări  creşti¬ 
neşti  găsim  în  această  foaie  o  mulţime  de  informaţii  cu 
privire  Ia  viaţa  religioasă  din  ţară  şi  străinătate. 

Evangheliile  duminicale  le  tâlcueşte  de  câtva  timp 
tinărul  preot  D.  D.  Achimescu,  care  este  un  harnic  cola¬ 
borator  şi  al  Revistei  noastre. 

* 

După  revista  franceză  „Le  Christianisme  social"  si¬ 
tuaţia  eclesiastică  în  Cehoslovacia  este  următoarea :  După 

revoluţie  Cehii  au  întemeiat  o  Biserică  naţională.  O  putem 
numi  „Biserica  cehă",  pentrucă  Slovacii  nu  alcătuesc  decât 
04  la  sută  din  membrii  ei.  Protestanţii  de  două  confe¬ 
siuni  deosebite,  dar  de  tip  reformat,  s'au  unit  într'o  singură 
Biserică. 

Nu  e  mai  puţin  adevărat  că  ateii  formează  o  armată 
de  700,000  de  suflete.  Ia  cea  mai  mare  parte  a  ei  această 
armată  o  alcătuesc  foştii  fii  ai  Bisericii  catolice,  care  a 
fost  Biserica  Habsburgilor.  Catolicismul  din  ultimii  zece 
ani  a  pierdut  în  Cehoslovacia  peste  1.800,000  de  credin¬ 
cioşi.  In  Boemia  sunt  62  de  districte  curat  cehe.  In  1910 
95  la  sută  din  populaţia  acestor  districte  erau  catolice. 
Astăzi  abia  mai  sunt  60  la  sută.  Dintre  Rutenii  aparţi¬ 
nători  confesiunii  uniate  60,000  au  trecut  la  ortodoxie. 

* 

Comunitatea  evangelică  luterană  din  Craiova,  care  nu¬ 
mără  177  credincioşi,  a  avut  pentru  „confirmare"  în  anul 
acesta  4  copii  (1  băiat  şi  3  fetiţe],  pe  cari  preotul  i-a  pre¬ 
gătit  timp  de  14  săptămâni  câte  4  ore  la  săptămână  din 
religie.  —  Faptul  poate  că  spune  ceva! 

* 

„Crucea"  dela  8  Noemvrie  cor.  vorbeşte  în  mai  multe 
locuri  de  un  prisos  de  seminarişti,  cari  nu  pot  fi  aplicaţi, 
nefiind  parohii.  Păr.  Dărvărescu  dela  R.-Vâlcea  la  Arad 
spunea  că  sunt  multe  parohii  vacante  şi  cerea  compleciarea 
lor.  —  Care  e  adevărul? 

* 

Ministerul  de  răsboiu  jugoslav  a  oprit  căsătoria  ofi¬ 
ţerilor  dela  aeronautică  cu  femei  de  alt  neam.  Ceice  au 
sau  vor  avea  femei  streine,  chiar  cetăţene  jugoslave,  vor 
fi  daţi  afară!  —  Măsura,  poate,  s’ar  potrivi  şi  Ia  noi. 

* 

Problema  religioasă  preocupă  tot  mai  mult  şi  pe  laici. 
Găsim  articole  de  acest  fel  în  revistele  „Gândirea",  „Tran¬ 
silvania"  şi  „Ţara  Noastră".  —  Se  vor  fi  convins  de  ade¬ 
vărul  şi  necesitatea  unei  vieţi  mai  creştineşti?  Putem 
atunci  nădăjdui,  că  răsare  soarele  dreptăţii  şi  în  ţara  asta. 
Morala  economică  e  vremea  să  fie  aruncată  la  vechituri. 

* 

Un  ţăran  din  Rachiş  fjud.  Sălaj)  a  venit  la  Sibiu  să-şi 
cumpere  o  Biblie.  Ii  trebuia  Biblia  lui  Şaguna,  cu  litere 
ŞJfde.  Numai  aceasta  —  căci  nu  ştia  ceti  cu  slove  latine. 
Di  a  întâmplare  a  avut  fericirea  de  a  mai  găsi  un  exemplar. 
A  aşteptat  toată  ziua,  până  i  s’a  legat  cartea  frumos,  şi-apoi 
sa  întors  acasă,  la  Sălaj...  Drum  cam  de  o  mie  de  chilo- 
metri,  făcut  cu  trenul  şi  pe  jos  —  pentru  o  Biblie. 

întâmplarea  merită  să  fie  tăiată  la  răboj.  Fiindcă  e 
cunoscută  şi  fiindcă  ea  desminte  în  chip  strălucit  atâtea 
lamentabile  lamentaţii  cu  privire  la  scăderea  interesului 
religios  al  bunului  nostru  popor  pe  care  nici  apocaliptica 
gălăgie  a  politicianismului  contimporan  nu  este  în  stare 
să-l  zăpăcească  cu  desăvârşire. 

* 

Anul  trecut  America  a  cheltuit  pentru  religie  nu  mai 
puţin  decât  684  de  milioane  de  dolari  sau  154,800,000.000  lei 
(156  miliarde,  800  milioane]  proveniţi  din  contribuţii  bene¬ 
vole  făcute  de  credincioşi,  întrucât  statul  nu  prevede  nici 
o  sumă  pentru  îngrijirea  bisericilor  şi  a  diferitelor  insti- 
tuţiuni  legate  de  biserică. 

Cetim  în  „Christian  Advocate"  următoarele  privitor 
la  situaţia  financiară  a  bisericilor: 

„Consil'ul,  (în  urma  cercetărilor  făcute]  a  aflat  că  pe 
anul  1925  s’a  colectat  suma  de  88.845,000  dolari  în  daruri 
inclusiv  darurile  pentru  misiuni;  332.552,000  dolari  pentru 
spesele  congregaţiunilor  şi  daruri  diferite  în  suma  de 
451.000,000  dolari.  Din  Canada  se  raportează  strângerea 
sumei  de  12.000,000  dolari  pentru  acelaş  scop. 

Darurile  colectate  pentru  inslituţiunile  evreeşti  se  ridică 
la  suma  de  18.500,000  dolan,  iar  pentru  biserica  romano- 
catolică  suma  de  168000,000  dolari.  In  sumele  acestea 
nu  se  pun  şi  marile  daruri  făcute  pentru  cauza  Palestinei, 
iar  în  socotelile  date  de  diferite  organizaţiuni  creştine  nu 
sunt  puse  sumele  donate  pentru  educaţie  şi.  caritate. 

Aşa  că  pentru  biserici,  populaţia  Statelor  Unite  a  dat 
anul  trecut  suma  de  684.000,000  de  dolari. 

Preot  Grivas  D.  Cruceanu. 

* 

Revoluţie  spirituală  în  Indii :  La  cererea  studenţilor 
universitari  dela  „Naţional-College"  din  localitatea  Ahme- 
dabat,  Mahatma  Gandhi,  conducătorul  şi  animatorul  erou 
al  mişcării  de  rezistenţă  pasivă  a  Hinduşilor  faţă  de  stă; 
pânirea  engleză,  a  ţinut  câteva  prelegeri  asupra  „Predicei 
de  pe  munte".  Efectul  lor  a  fost  miraculos.  In  câteva  zile 
sau  epuizat  toate  ediţiile  Testamentului  Nou  în  dialectul 
„gudscherati".  Hinduşii,  cari  au  gustat  din  izvorul  cu  apă 
vie  a  învăţăturii  creştine,  numesc  Testamentul  Nou:  „cartea 
în  care  se  află  totul",  răspunsul  la  toate  întrebările  ce  fră¬ 
mântă  sufletul  omenesc.  In  ţinutul  Telugu  un  principe 
a  tipărit  întreg  Testamentul  Nou  în  versuri.  Iar  la  nunta 

